Source: https://hu.budapestbeacon.com/kiemelt-cikkek/kuria-szerint-zaklatta-rendorseg-gyongyospatai-romakat-az-abcug-irasa/
Timestamp: 2019-08-26 08:21:05+00:00

Document:
A Kúria szerint zaklatta a rendőrség a gyöngyöspatai romákat – az Abcúg írása - Budapest Beacon
A Kúria szerint zaklatta a rendőrség a gyöngyöspatai romákat – az Abcúg írása
február 8, 2017 - Szurovecz Illés
Permalink: https://goo.gl/NSPVQu
Az utóbbi évek egyik legdurvább rasszista akciója volt a Szebb Jövőért Polgárőr Egyesület, a Véderő és a Betyársereg 2011-es gyöngyöspatai járőrözése, a rendőrség mégsem oszlatta fel őket. A Kúria szerdai ítélete szerint a rendőrség ezzel zaklatást követett el a romákkal szemben. Ráadásul a rendőrség hónapokig apró-cseprő ügyekért bírságolta a romákat, amivel a bíróság szerint diszkriminálta őket. Az alábbiakban minimális szerkesztéssel, teljes egészében közöljük testvérlapunk, az Abcúg írását – az Abcúg írása.
Hiába volt nyilvánvalóan durva és rasszista a Szebb Jövőért Polgárőr Egyesület, a Véderő és a Betyársereg 2011-es járőrözése a gyöngyöspatai cigánysoron, a rendőrség mégsem oszlatta fel őket. A Kúria szerdai ítélete szerint ezzel zaklatást követtek el a helyi roma közösség tagjaival szemben, amivel megsértették az egyenlő bánásmódhoz fűződő jogukat. A Kúria eltiltotta a rendőrséget a további jogsértéstől.
A Társaság a Szabadságjogokért (TASZ) azután perelte be a Heves megyei Rendőr-főkapitányságot, hogy három szélsőséges szervezet hetekig félelemben tartotta a gyöngyöspatai romákat. A Kúria szerint a járőrözés teljesen egyértelműen rasszista alapú volt, a bíró a tárgyaláson azt mondta: a roma gyilkosságokat leszámítva ez volt az utóbbi idők egyik legdurvább rasszista alapú akciója. Bár magát a gyülekezést nem volt joga feloszlatni a rendőrségnek, amint felmerült az erőszak lehetősége, fel kellett volna oszlatni a szélsőségeseket.
A Kúria szerint a rendőrség diszkriminálta a romákat azzal is, hogy a járőrözés alatt és utána hónapokig folyamatosan bírságolta a őket olyan apró-cseprő ügyekért, mint úton sétálás vagy, hogy hiányzott a biciklicsengő.
Hüttl Tivadar, a TASZ jogásza a tárgyaláson azt mondta: 2011-ben Magyarországnak nem olyan országnak kellett volna lennie, ahol szélsőséges szervezetek önkényesen odamennek a romákhoz, és terrorizálják őket. Szerinte a Magyar Gárdát feloszlató ítéletek helyesen ismerték fel, hogy a közbiztonság védelme még nem indokolja csoportok nemzetiségi alapú kirekesztését és megfélemlítését. „Ez az egyik legsötétebb történelmi korszakot idézi” – mondta.
A TASZ azért is perelte a rendőrséget, mert azontúl, hogy nem léptek fel a szélsőségesek ellen, irreális szabálysértési bírságokat kezdtek kiszabni a romákra, és ez a szélsőségek távozása után még hónapokig tartott. Ezért azt is kérték a Kúriától, hogy
A Kúria az érzékenyítő előadásokra és a stratégia kidolgozására vonatkozó kérelmet elutasította, mert a bíró szerint ez végrehajthatósági problémákat vetne fel, elég elvárni, hogy az alperes tartsa be a törvényekből eredő kötelezettségeit.
A másodfok szerint figyelmetlenségből ijedtek meg a feketeruhásoktól
[A kérdéses egyenruhák 2011-ben: balra egy hagyományos polgárőr-egyenruha, középen a Szebb Jövőért egyenruhája, jobbra pedig a Magyar Gárdáé. Fotó: Hajdú D. András]
A demonstráció a település központjában kezdődött, ami a TASZ szerint is jogszerű volt, onnan viszont árpádsávos zászlókkal a faluvégi cigánysorra vonultak, és átadtak egy petíciót a Roma Nemzetiségi Önkormányzat elnökének, amelyben felszólították a „cigánybűnözés befejezésére”. A tömeg durva, cigányellenes jelszavakat skandált, olyanokat, hogy „szappant főzünk belőletek!”, vagy, hogy „dolgozni menjetek, ne lopni”. A konfliktus egy április 26-i tömegverekedésben csúcsosodott ki.
Káosz a Kúrián
Rosszul hirdette ki szóban a bíró a Kúria döntését: eszerint csak részben adtak igazat a TASZ-nak.
A szóbeli indoklás (fentebb részletesen is olvashatják – a szerk.) szerint a rendőrségnek határozottabban kellett volna védenie a romákat, amikor Gyöngyöspatán fenyegető szélsőjobbosok meneteltek, de a rendőrség akkor is hátrányosan diszkriminált, amikor egyoldalúan, részrehajlóan büntette a romákat szabálysértési bírságokkal.
A Kúria viszont közleményében később azt írta, hogy ez utóbbi, vagyis a bírságolás esetében téves volt az indoklás: „Ugyanakkor a kihirdetett ítélet szóbeli indokolásánál a tanácselnök tévesen szóban olyan indokolást adott, amely szerint a Kúria a rendőrség szabálysértési gyakorlata miatt is megállapította a rendőrség felelősségét a zaklatás, illetve a közvetlen hátrányos megkülönböztetés miatt. Ellentétben áll tehát az ítélet rendelkező része és annak szóbeli indokolása. Ugyanakkor a döntés hatályát az ítélet rendelkező része adja”.
A TASZ szerint káosz van a Kúrián. „Értetlenül állunk az indokolással ellenkező döntés előtt, és várjuk annak írásbeli indokolását. Jelenleg nem tudhatjuk, hogy milyen – az elmondottakkal ellentétes – indokok alapján utasította el a Kúria kereseti kérelmünket” – reagált a jogvédő szervezet.

References: Kúria 
 Kúria 
 Kúria 
 bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria